Нуркачи

Нуркачите () се ред, широко распространети слатководни птици, од кои по некоја го посетува морето за време на преселбата во зима. Овој ред содржи само 1 фамилија, 6 рода, 22 вида.

Опис
Нурната птица|left|thumb

Нуркачите се мали до средно големи птици, имаат ципесто поврзани прсти и се одлични пливачи и нуркачи. 
Иако може да трчаат на кратко растојание, сепак се случува да паѓаат заради нозете кои им се сместени многу назад на телото.

Нуркачите имаат мали крила, но може да летаат, а само два вида од јужна Америка се сосема нелетачки. Кога се во опасност, ним им е полесно да бегаат со нуркање отколку со летање. Големината на видовите се движи од 120 грама тешкиот и 23,5 cm долгиот Најмал нуркач, до Големиот нуркач кој е тежок 1700 грама и долг 71 cm.

Клуновите варираат од кратки дебели до долги и заострени, зависно од начинот на исхрана, што вклучува риби, инсекти и ракови. Стапалата им се редовно големи, со широки ресички на прстите и мала мрежичка (ципа) која ги поврзува предните три прста. И назад, на петата имаат мала ресичка. Неодамнешни експерименти покажаа дека овие ресички имаат функција како ножињата на пропелерите. Интересно е што овој механизам независно еволуирал и кај изумрените Hesperornithiformes, кои се сосема неповрзани птици.

Нуркачите имаат необични перја. Тие се компактни и водоотпорни, а од долната страна пердувите се под прав агол со кожата, на почеток прави, па свиткани кај врвот. Притисокот на пердувите врз телото, им овозможува на нуркачите лесно да пловат и да нуркаат, односно да го регулираат потисокот. Често тие пловат ниско во водата, а над вода им се наоѓаат само вратот и главата.
Вон сезона на парење, перјето на нуркачите е обично, со кафени и бели нијанси. Но, повеќето од нив имаат раскошни и препознатливи перја кога е сезона на парење, често им се појавуваат белези на главата и изведуваат впечатливи ритуали. Младенчињата често имаат шари во вид на линии и ги задржуваат младешките перја до созревање. 
Кога се чистат, нуркачите јадат од своите пердуви и ги хранат младенчињата со нив. Функцијата на ова поведение не е сосема познато, но е поврзано со заштитата од паразити.
Нуркачите прават пловечки гнезда од растителни материјали скриени помеѓу трските, на површината на водата. Младенчињата се способни да пливаат веднаш по раѓањето.

Таксономија

Нуркачите се радикално различна група птици од останатите во однос на нивната анатомија. Порано се верувало дека се поврзани со морските нуркачи (Gaviiformes) кои исто така имаат ципести нозе и се добри нуркачи, па затоа двете фамилии некогаш биле сместени во иста фамилија Colymbiformes. Но од 1930 година се одлучило тие да се одвојат во различни редови, бидејќи се пример за конвергетна еволуција, птици кои имаат сличен начин на живот, во различно време и различна животна средина. 
Сега, нуркачите и морските нуркачи се сместени во посебни редови на: Podicipediformes и Gaviiformes. 
Во нуркачи спаѓаат следните родови и видови:

род Tachybaptus
Tachybaptus  ruficollis Мало штипче
Tachybaptus novaehollandiae
Tachybaptus pelzelnii 
Tachybaptus rufolavatus — изумрен (2010)
Tachybaptus dominicus
род PodilymbusPodilymbus podicepsPodilymbus gigas — изумрен (1989)
род RollandiaRollandia rolland Rollandia microptera род PoliocephalusPoliocephalus poliocephalus Poliocephalus rufopectus род PodicepsPodiceps grisegena Црвеноврат нуркачPodiceps cristatus Кокаљка (шатор)Podiceps auritus Ушест нуркачPodiceps nigricollis Големо штипчеPodiceps andinus — изумрен (1977)Podiceps major Podiceps occipitalis Podiceps taczanowskii Podiceps gallardoiрод AechmophorusAechmophorus occidentalisAechmophorus clarkiiЕволуција

Врски со фламингото

Неодамнешните молекуларни студии ја сугерираат врската меѓу фламингото и нуркачите, а морфолошките докази ја поткрепуваат веродостојноста на оваа врска. Тие имаат најмалку 11 заеднички морфолошки црти кои ги нема кај другите птици. Повеќето од овие одлики првично биле идентификувани кај фламингото, но не и кај нуркачите. Фосилот на Палеолидисот може да се смета за еволутивна и еколошка врска меѓу фламингото и нуркачите.

Фосили од нуркачи

Фосилните остатоци од нуркачите се некомплетни. Нема транзициони форми меѓу вообичаено познатите птици и оние познати како фосилни форми на нуркачи, барем нема такви што со сигурност може таму да се сместат. Загадочната водна птица Juncitarsus, може да е блиску до заеднички предок на фламингото и нуркачите.

Фосилот од Романија, од рана креда, пред околу 143 милиони години, Eurolimnornis'' првично се веруваше дека е нуркач. Ако тој навистина е поврзан со оваа линија, тогаш мора да е базална форма, и речиси сигурно е форма пред поделба на нуркачи и фламинго. Од друга страна, еден фрагмент од коска додаден на овој таксон не е многу дијагностичен, па дури може воопшто да не е од птица.
Вистинските нуркачи се појавуваат во фосилните остатоци од доцниот олигоцен или раниот миоцен, пред околу 23 до 25 милиони години. 
Нуркачите се едни од најстарите редови птици.

 Поврзано 
 Морски нуркачи — неповрзан ред на птици со сличен начин на исхрана

 Наводи 

Надворешни врски

Grebe videos and photos  on the Internet Bird Collection
Tree of Life Grebes 
openclipart.org: Grebes clip-art 
Diving Birds of North America, by Paul Johnsgard
Grebes Walk on Water   Documentary produced by Oregon Public Broadcasting

Категорија:Птици
Категорија:Нуркачи
Категорија:Нуркачовидни